Έκθεση του ανεξάρτητου ελεγκτή σχετικά με τους λογαριασμούς του Ελεγκτικού Συνεδρίου για το οικονομικό έτος 2001

(2002/C 268/01)

ΣΗΜΕΙΩΜΑ ΓΙΑ ΤΟΥΣ ΑΝΑΓΝΩΣΤΕΣ

Με την επιφύλαξη των διατάξεων του άρθρου 248 της συνθήκης για την ίδρυση της Ευρωπαϊκής Κοινότητας που απονέμουν στο Ελεγκτικό Συνέδριο την ευθύνη του ελέγχου του συνόλου των εσόδων και των δαπανών της Κοινότητας, καθώς και των διατάξεων του άρθρου 276 της εν λόγω συνθήκης σχετικά με τη χορήγηση της απαλλαγής, το Ελεγκτικό Συνέδριο αναθέτει κάθε χρόνο, από το κλείσιμο του οικονομικού έτους 1987, την επαλήθευση των λογαριασμών της εσωτερικής διοικητικής διαχείρισής του σε ανεξάρτητο ελεγκτή.

Oι εκθέσεις τις οποίες έχει καταρτίσει o ανεξάρτητος ελεγκτής του Ελεγκτικού Συνεδρίου σχετικά με τους λογαριασμούς του Συνεδρίου για τα οικονομικά έτη 1987 έως 1991 έχουν κοινοποιηθεί μόνο στον πρόεδρο της επιτροπής ελέγχου του προϋπολογισμού του Ευρωπαϊκού Κοινοβουλίου.

Σύμφωνα με την απόφαση που έλαβε η ολομέλεια του Ελεγκτικού Συνεδρίου στις 8 Iουλίου 1993, οι εκθέσεις του ανεξάρτητου ελεγκτή δημοσιεύονται, από το οικονομικό έτος 1992 και μετά, στην Επίσημη Εφημερίδα των Ευρωπαϊκών Κοινοτήτων.

Για το Ελεγκτικό Συνέδριο

Juan Manuel Fabra Vallés

Πρόεδρος

ΠΙΝΑΚΑΣ ΠΕΡΙΕΧΟΜΕΝΩΝ

>ΘΕΣΗ ΠΙΝΑΚΑ>

Πιστοποιητικό για την κανονικότητα και την ειλικρίνεια των οικονομικών καταστάσεων της 31ης Δεκεμβρίου 2001

Προς τα μέλη του Ευρωπαϊκού Ελεγκτικού Συνεδρίου

Βάσει της εντολής που μας ανατέθηκε από το Ευρωπαϊκό Ελεγκτικό Συνέδριο, εξετάσαμε:

- τα λογιστικά δεδομένα που κοινοποίησε το Ευρωπαϊκό Ελεγκτικό Συνέδριο στην Επιτροπή με σκοπό την κατάρτιση του λογαριασμού διαχείρισης και του δημοσιονομικού ισολογισμού των Ευρωπαϊκών Κοινοτήτων για το οικονομικό έτος 2001,

- τις οικονομικές καταστάσεις του Ευρωπαϊκού Ελεγκτικού Συνεδρίου της 31ης Δεκεμβρίου 2001, οι οποίες προέκυψαν από αυτά τα λογιστικά δεδομένα και καταρτίστηκαν για να δημοσιευθούν στην Επίσημη Εφημερίδα των Ευρωπαϊκών Κοινοτήτων.

Η ευθύνη για τα λογιστικά δεδομένα και τις οικονομικές καταστάσεις ανήκει στο Ευρωπαϊκό Ελεγκτικό Συνέδριο. Η δική μας ευθύνη συνίσταται στη διατύπωση, βάσει των ελεγκτικών μας εργασιών, γνώμης σχετικά με τα λογιστικά δεδομένα και τις οικονομικές καταστάσεις.

Πραγματοποιήσαμε τις εργασίες μας σύμφωνα με τα διεθνή ελεγκτικά πρότυπα. Αυτά τα πρότυπα απαιτούν τον προγραμματισμό και την εκτέλεση των ελεγκτικών εργασιών μας κατά τρόπο που να αποκομίζεται εύλογη βεβαιότητα ότι τα λογιστικά δεδομένα και οι οικονομικές καταστάσεις δεν περιλαμβάνουν σημαντικές ανωμαλίες. Μια αποστολή ελέγχου συνίσταται στην εξέταση, βάσει δειγματοληπτικών ελέγχων, των αποδεικτικών στοιχείων που αιτιολογούν τα ποσά και τις πληροφορίες που περιλαμβάνουν τα λογιστικά δεδομένα και οι οικονομικές καταστάσεις. Επίσης, συνίσταται στην αξιολόγηση των λογιστικών αρχών και μεθόδων που ακολούθησε το Ευρωπαϊκό Ελεγκτικό Συνέδριο και των σημαντικών εκτιμήσεων στις οποίες προέβη για την κατάρτιση των λογαριασμών, καθώς και στην επισκόπηση της συνολικής παρουσίασής τους. Εκτιμούμε ότι οι ελεγκτικές μας εργασίες αποτελούν εύλογη βάση για τη διατύπωση της γνώμης μας.

Κατά την άποψή μας, τα λογιστικά δεδομένα και οι συνημμένες οικονομικές καταστάσεις, σύμφωνα με το δημοσιονομικό κανονισμό, τους λεπτομερείς κανόνες εφαρμογής του, τις γενικώς παραδεκτές λογιστικές αρχές και τους εσωτερικούς κανόνες του Ευρωπαϊκού Ελεγκτικού Συνεδρίου, απεικονίζουν πιστά την περιουσιακή κατάσταση και τη χρηματοοικονομική θέση του Ευρωπαϊκού Ελεγκτικού Συνεδρίου στις 31 Δεκεμβρίου 2001, καθώς και την κατάσταση του οικονομικού αποτελέσματος και την κατάσταση των εσόδων και των δαπανών για το οικονομικό έτος που έκλεισε κατά την εν λόγω ημερομηνία.

Λουξεμβούργο, 23 Ιουλίου 2002.

KPMG Audit

Ελεγκτές επιχειρήσεων

S. Nye

Έκθεση σχετική με τις διοικητικές και λογιστικές διαδικασίες, τη χρηστή δημοσιονομική διαχείριση, καθώς και το σύστημα εσωτερικού ελέγχου

Προς τα μέλη του Ευρωπαϊκού Ελεγκτικού Συνεδρίου

Στο πλαίσιο του ελέγχου που διενεργήσαμε στους ετήσιους λογαριασμούς του Ευρωπαϊκού Ελεγκτικού Συνεδρίου για το οικονομικό έτος που έκλεισε στις 31 Δεκεμβρίου 2001, εξετάσαμε τις διοικητικές και λογιστικές διαδικασίες, τη χρηστή δημοσιονομική διαχείριση, καθώς και το σύστημα εσωτερικού ελέγχου. Στόχος αυτής της εξέτασης ήταν να εξακριβωθεί εάν οι διάφορες αρμόδιες υπηρεσίες του Ευρωπαϊκού Ελεγκτικού Συνεδρίου έχουν αποκομίσει εύλογη βεβαιότητα που τους επιτρέπει να θεωρούν ότι:

- γνωρίζουν ακριβώς σε ποιο βαθμό επιτυγχάνονται οι επιχειρησιακοί στόχοι,

- οι δημοσιευόμενες οικονομικές καταστάσεις καταρτίζονται σε αξιόπιστη βάση,

- η δημοσιονομική διαχείριση του Ελεγκτικού Συνεδρίου είναι σύμφωνη με τους ισχύοντες κανονισμούς.

Οι ισχύοντες κανονισμοί είναι οι εξής:

- Ο δημοσιονομικός κανονισμός, της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων, όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 762/2001 του Συμβουλίου, της 9ης Απριλίου 2001,

- Ο κανονισμός (Ευρατόμ, ΕΚΑΧ, ΕΚ) αριθ. 3418/93 της Επιτροπής, της 9ης Δεκεμβρίου 1993, περί των λεπτομερών κανόνων για την εφαρμογή ορισμένων διατάξεων του δημοσιονομικού κανονισμού της 21ης Δεκεμβρίου 1977, όπως τροποποιήθηκε από τον κανονισμό (ΕΚ) αριθ. 1687/2001 της Επιτροπής, της 21ης Αυγούστου 2001,

- Οι εσωτερικοί κανόνες του Ευρωπαϊκού Ελεγκτικού Συνεδρίου σχετικά με την εκτέλεση του προϋπολογισμού του Συνεδρίου, που θεσπίστηκαν με την απόφαση αριθ. 97-47 του Συνεδρίου της 4ης Δεκεμβρίου 1997 (όπως τροποποιήθηκε τελευταία με την έγγραφη διαδικασία αριθ. 3/97 της 16ης Ιανουαρίου 1998).

Κατά συνέπεια, εξετάσαμε ιδιαιτέρως το περιβάλλον ελέγχου, την αξιολόγηση των κινδύνων, τις δραστηριότητες ελέγχου, τα συστήματα πληροφόρησης και κοινοποίησης, καθώς και τη διαδικασία διαχείρισης του Ευρωπαϊκού Ελεγκτικού Συνεδρίου. Το πρώτο περιγραφικό στάδιο ολοκληρώθηκε με μια φάση αξιολόγησης των διαδικασιών, βάσει επαλήθευσης με δειγματοληπτικούς ελέγχους των δικαιολογητικών και διαλογικές συζητήσεις με το προσωπικό. Η φύση και η έκταση των δοκιμαστικών ελέγχων καθορίστηκαν σε συνάρτηση με την αξιολόγηση του περιβάλλοντος ελέγχου. Εκτιμούμε ότι οι εργασίες μας αποτελούν εύλογη βάση για τα συμπεράσματά μας σχετικά με τις διαδικασίες, τη χρηστή δημοσιονομική διαχείριση και το σύστημα εσωτερικού ελέγχου του Ευρωπαϊκού Ελεγκτικού Συνεδρίου.

Κατά την άποψή μας, η εφαρμογή των ισχυόντων κανόνων εσωτερικού ελέγχου εξασφαλίζει την ορθή επίτευξη των επιχειρησιακών στόχων, την κατάρτιση αξιόπιστων οικονομικών καταστάσεων, καθώς και τη συμμόρφωση με το κανονιστικό πλαίσιο.

Λουξεμβούργο, 23 Ιουλίου 2002.

KPMG Audit

Ελεγκτές επιχειρήσεων

S. Νye

Οικονομικές καταστάσεις της 31ης Δεκεμβρίου 2001

Ισολογισμός στις 31 Δεκεμβρίου 2001

>ΘΕΣΗ ΠΙΝΑΚΑ>

Οι συνημμένες σημειώσεις αποτελούν αναπόσπαστο μέρος αυτών των οικονομικών καταστάσεων.

Κατάσταση του οικονομικού αποτελέσματος στις 31 Δεκεμβρίου 2001

>ΘΕΣΗ ΠΙΝΑΚΑ>

Οι συνημμένες σημειώσεις αποτελούν αναπόσπαστο μέρος αυτών των οικονομικών καταστάσεων.

Κατάσταση εσόδων και δαπανών για τα οικονομικά έτη που έκλεισαν στις 31 Δεκεμβρίου 2001

>ΘΕΣΗ ΠΙΝΑΚΑ>

Οι συνημμένες σημειώσεις αποτελούν αναπόσπαστο μέρος αυτών των οικονομικών καταστάσεων.

Σημειώσεις για τις οικονομικές καταστάσε ις της 31ης Δεκεμβρίου 2001

ΛΟΓΙΣΤΙΚΕΣ ΑΡΧΕΣ

1.

Η λογιστική του Ευρωπαϊκού Ελεγκτικού Συνεδρίου τηρείται και οι οικονομικές καταστάσεις καταρτίζονται σύμφωνα με τις διατάξεις του δημοσιονομικού κανονισμού της 21ης Δεκεμβρίου 1977, όπως τροποποιήθηκε τελευταία από τον κανονισμό (ΕΚ, ΕΚΑΧ, Ευρατόμ) αριθ. 762/2001 του Συμβουλίου, της 9ης Απριλίου 2001, καθώς και του κανονισμού (Ευρατόμ, ΕΚΑΧ, ΕΚ) αριθ. 3418/93 της Επιτροπής, της 9ης Δεκεμβρίου 1993, όπως τροποποιήθηκε από τον κανονισμό (ΕΚ) αριθ. 1687/2001 της Επιτροπής, της 21ης Αυγούστου 2001, περί των λεπτομερών κανόνων για την εφαρμογή ορισμένων διατάξεων του δημοσιονομικού κανονισμού.

Σύμφωνα με το άρθρο 136 των εν λόγω κανόνων εφαρμογής, οι οικονομικές καταστάσεις υποβάλλονται σύμφωνα με τις λογιστικές αρχές, οι οποίες περιλαμβάνουν ιδίως τις αρχές που καθορίζονται από τις οδηγίες του Συμβουλίου, εκτός αν ένας κανονισμός ορίζει άλλως.

ΙΣΟΛΟΓΙΣΜΟΣ

2. Ασώματες και ενσώματες ακινητοποιήσεις

Οι ενσώματες και οι ασώματες ακινητοποιήσεις αποτιμώνται στην αξία κτήσης τους σε εθνικά νομίσματα, που μετατρέπονται σε ευρώ στη λογιστική τιμή που ίσχυε κατά την αγορά.

Το κόστος κτήσης για τα γήπεδα καθώς και η καθαρή αξία, υπολογιζόμενη μετά την απόσβεση, για τις λοιπές ακινητοποιήσεις εγγράφονται στο ενεργητικό καθ' όλη τη διάρκεια της χρησιμοποίησής τους.

Για τις ενσώματες ακινητοποιήσεις, εκτός των γηπέδων και των κτιρίων, η εγγραφή σε αξία στους λογαριασμούς ακινητοποιήσεων αφορά μόνο αγαθά αξίας ίσης ή μεγαλύτερης των 420 ευρώ έπειτα από την απόφαση της Επιτροπής, της 16ης Νοεμβρίου 2000, για την ενημέρωση, με ισχύ από την 1η Ιανουαρίου 2000, των ποσών που προβλέπονται στον κανονισμό (Ευρατόμ, ΕΚΑΧ, ΕΚ) αριθ. 3418/93 περί λεπτομερών κανόνων εφαρμογής του δημοσιονομικού κανονισμού.

Το Ευρωπαϊκό Ελεγκτικό Συνέδριο υπολόγισε την απόσβεση των ακινητοποιήσεών του βάσει του κανονισμού (ΕΚ) αριθ. 2909/2000 της Επιτροπής, της 29ης Δεκεμβρίου 2000, σχετικά με τη λογιστική διαχείριση των μη χρηματοπιστωτικών ακινητοποιήσεων των Ευρωπαϊκών Κοινοτήτων.

Οι αλλαγές αξίας και τα στοιχεία απόσβεσης, που έχουν υπολογιστεί σύμφωνα με τη γραμμική μέθοδο και κατά πλήρη έτη, διαμορφώνονται ως εξής κατά τα τέλη του οικονομικού έτους:

>ΘΕΣΗ ΠΙΝΑΚΑ>

Οι ακινητοποιήσεις υπό εκτέλεση περιλαμβάνουν ποσό 10090000 ευρώ για το σχέδιο επέκτασης του κτιρίου του Συνεδρίου.

Κάτω από την επικεφαλίδα "Ασώματες ακινητοποιήσεις" αναφέρονται τα πακέτα λογισμικού που αποκτήθηκαν και που καλύπτονται με άδεια θέσης ή με σύμβαση μεγάλου λογαριασμού.

>ΘΕΣΗ ΠΙΝΑΚΑ>

3. Χρηματοοικονομικές ακινητοποιήσεις

Η επικεφαλίδα "Λοιπές χρηματοοικονομικές ακινητοποιήσεις" περιλαμβάνει δύο κεφάλαια κίνησης, το ένα υπέρ της Υπηρεσίας Επισήμων Εκδόσεων των Ευρωπαϊκών Κοινοτήτων, και το άλλο υπέρ του Μεταφραστικού Κέντρου των Οργάνων της Ευρωπαϊκής Ένωσης.

>ΘΕΣΗ ΠΙΝΑΚΑ>

Δεν καταγράφεται καμία μείωση αξίας για το οικονομικό έτος 2001.

4. Αποθέματα

Τα αποθέματα περιλαμβάνουν τις προμήθειες γραφείου και λοιπά αναλώσιμα που αποτιμούνται στην τιμή των τελευταίων εισελθουσών προμηθειών. Το κόστος κτήσης, όταν εκφράζεται σε εθνικό νόμισμα, μετατρέπεται σε ευρώ με την ισοτιμία που χρησιμοποιείται για την κατάρτιση του ισολογισμού.

5. Απαιτήσεις

Η επικεφαλίδα "Τρέχουσες απαιτήσεις" αναλύεται ως εξής στο τέλος του οικονομικού έτους:

>ΘΕΣΗ ΠΙΝΑΚΑ>

Οι "Διάφορες απαιτήσεις" αποτελούνται αποκλειστικά από απαιτήσεις έναντι του προσωπικού. Η θέση αυτή αφορά κυρίως προκαταβολές που πληρώθηκαν για έξοδα αποστολών οι οποίες πραγματοποιήθηκαν αλλά δεν έχει γίνει εκκαθάρισή τους.

6. Ίδια κεφάλαια

Σύμφωνα με την παλαιά παρουσίαση που εφαρμοζόταν μέχρι τις 31 Δεκεμβρίου 1999, τα ίδια κεφάλαια αντιπροσώπευαν την αξία των ασώματων και ενσώματων ακινητοποιήσεων και των αποθεμάτων.

Για το οικονομικό έτος 2001, το ποσό των ιδίων κεφαλαίων περιλαμβάνει το οικονομικό αποτέλεσμα του έτους και τα αποτελέσματα που μεταφέρθηκαν από προηγούμενα οικονομικά έτη.

Τα αποτελέσματα που μεταφέρθηκαν από προηγούμενα οικονομικά έτη αντιστοιχούν στα ίδια κεφάλαια στα οποία προστίθεται η αξία των εισπρακτέων εσόδων του οικονομικού έτους 2000.

Το οικονομικό αποτέλεσμα του έτους αποτελείται από το αποτέλεσμα της εκτέλεσης του προϋπολογισμού του οικονομικού έτους και από το αποτέλεσμα των προσαρμογών.

Το αποτέλεσμα της εκτέλεσης του προϋπολογισμού του οικονομικού έτους μπορεί να προσδιοριστεί μόνο κατά την ενοποίηση των οικονομικών καταστάσεων από την Ευρωπαϊκή Επιτροπή.

Για τα υπόλοιπα όργανα, το οικονομικό αποτέλεσμα του έτους περιορίζεται, κατά συνέπεια, στο άθροισμα των θετικών και αρνητικών προσαρμογών που έχουν καταχωριστεί στους λογαριασμούς προϊόντων και επιβαρύνσεων εκτός προϋπολογισμού.

7. Υποχρεώσεις

7.1. Μακροπρόθεσμες υποχρεώσεις

Οι "Λοιπές μακροπρόθεσμες υποχρεώσεις" περιλαμβάνουν το μέρος των αμοιβών που έχει κρατηθεί ως εγγύηση καλής εκτέλεσης των έργων του αρχιτέκτονα-συμβούλου και του μηχανικού-συμβούλου για την επέκταση του κτιρίου.

7.2. Βραχυπρόθεσμες υποχρεώσεις

Η θέση "Λοιπές βραχυπρόθεσμες οικονομικές υποχρεώσεις" περιλαμβάνει τις πληρωμές που πραγματοποιήθηκαν βάσει του άρθρου 6 του δημοσιονομικού κανονισμού, μεταξύ της 1ης και 15ης Ιανουαρίου του επόμενου οικονομικού έτους (πρώην "Εκκρεμείς πληρωμές").

Η θέση "Κοινοτικά όργανα και οργανισμοί" περιλαμβάνει τα ποσά που οφείλονται στο Ταμείο Ασθενείας των Ευρωπαϊκών Κοινοτήτων και το υπόλοιπο διαχείρισης που μεταφέρεται στο επόμενο οικονομικό έτος.

Η θέση "Διάφοροι πιστωτές" περιλαμβάνει κυρίως τα ποσά που οφείλονται για κοινωνικές και ασφαλιστικές εισφορές για το προσωπικό καθώς και τα έξοδα αποστολών για τα οποία αναμένεται η έκδοση τιμολογίου από τον οργανισμό που διαχειρίζεται την πιστωτική κάρτα.

8. Έσοδα λόγω των δικαιωμάτων προϋπολογισμού που αποκτήθηκαν κατά τη διάρκεια του οικονομικού έτους και δεν έχουν εισπραχθεί

Η θέση αυτή περιλαμβάνει τα έσοδα που βεβαιώθηκαν κατά τη διάρκεια του εξεταζόμενου έτους αλλά δεν έχουν ακόμη εισπραχθεί.

9. Εισπράξεις δικαιωμάτων που βεβαιώθηκαν κατά τη διάρκεια προηγούμενων οικονομικών ετών

Η θέση αυτή αφορά τα έσοδα που βεβαιώθηκαν μεν κατά τη διάρκεια προγενέστερου οικονομικού έτους, εισπράχθηκαν δε και καταχωρίστηκαν κατά τη διάρκεια του εξεταζόμενου έτους.

10. Επιβαρύνσεις εκτός προϋπολογισμού

Η θέση αυτή αφορά τις διάφορες δαπάνες οι οποίες δεν κατέστη δυνατόν να χρεωθούν πρακτικά στον προϋπολογισμό.

ΕΣΟΔΑ ΚΑΙ ΔΑΠΑΝΕΣ

11. Ίδια έσοδα του Ευρωπαϊκού Ελεγκτικού Συνεδρίου

Τα ίδια έσοδα του Ευρωπαϊκού Ελεγκτικού Συνεδρίου καταχωρίζονται βάσει των ποσών που εισπράχθηκαν πραγματικά κατά τη διάρκεια του οικονομικού έτους.

Η επικεφαλίδα "Έσοδα προερχόμενα από τη διοικητική λειτουργία" περιλαμβάνει κυρίως:

- έσοδα από τη δημοσίευση των εκθέσεων και γνωμοδοτήσεων του Ευρωπαϊκού Ελεγκτικού Συνεδρίου στην Επίσημη Εφημερίδα των Ευρωπαϊκών Κοινοτήτων,

- την καταβολή των αναλογιστικών αποθεματικών από τους εθνικούς οργανισμούς σύνταξης και πρόνοιας στα πλαίσια της μεταφοράς συνταξιοδοτικών δικαιωμάτων μονίμων υπαλλήλων.

12. Δαπάνες

Οι δαπάνες του οικονομικού έτους που εμφανίζονται στην "Κατάσταση εσόδων και δαπανών" αντιπροσωπεύουν τις πληρωμές που έγιναν σε βάρος των πιστώσεων του έτους και σε βάρος των πιστώσεων που μεταφέρθηκαν από το προηγούμενο, δυνάμει των σχετικών ισχυουσών κανονιστικών διατάξεων.

Δυνάμει του έκτου εδαφίου του άρθρου 6 του δημοσιονομικού κανονισμού, εγγράφονται σε βάρος του οικονομικού έτους οι δαπάνες των οποίων η εντολή πληρωμής περιήλθε στο δημοσιονομικό ελεγκτή το αργότερο στις 31 Δεκεμβρίου και στον υπόλογο το αργότερο στις 10 Ιανουαρίου του επόμενου έτους και των οποίων η πληρωμή πραγματοποιήθηκε από τον υπόλογο το αργότερο στις 15 Ιανουαρίου του επόμενου έτους.

13. Συναλλαγματικές διαφορές

Τα κέρδη και οι ζημίες από συναλλαγματικές διαφορές καταχωρίζονται αντίστοιχα στις επικεφαλίδες "Διάφορα έσοδα" και "Δαπάνες λειτουργίας - λοιπές" της κατάστασης εσόδων και δαπανών.

14. Υπόλοιπο διαχείρισης του οικονομικού έτους

Το υπόλοιπο διαχείρισης του οικονομικού έτους καθορίζεται από τη διαφορά μεταξύ αφενός του συνόλου των εσόδων του έτους και αφετέρου των δαπανών βάσει ιδίων πιστώσεων του έτους και πιστώσεων που μεταφέρθηκαν από το προηγούμενο.

Η εξέλιξη του υπολοίπου διαχείρισης προς μεταφορά στο επόμενο αναλύεται ως εξής:

>ΘΕΣΗ ΠΙΝΑΚΑ>

15. Εκτέλεση του προϋπολογισμού

Η εκτέλεση του προϋπολογισμού του 2001 κατανέμεται μεταξύ εκτέλεσης βάσει μεταφερθεισών πιστώσεων και εκτέλεσης βάσει πιστώσεων του οικονομικού έτους.

α) Οι μεταφερθείσες πιστώσεις αντιπροσωπεύουν αφενός το σύνολο των υποχρεώσεων που έχουν αναληφθεί αλλά δεν έχουν εκκαθαριστεί πριν από το κλείσιμο του έτους και βαρύνουν το Συνέδριο και αφετέρου τις πιστώσεις για τις οποίες η αρμόδια για τον προϋπολογισμό αρχή έλαβε απόφαση μεταφοράς. Οι πιστώσεις που μεταφέρθηκαν από το προηγούμενο έτος αλλά δεν χρησιμοποιήθηκαν κατά τη διάρκεια του επόμενου ακυρώνονται:

>ΘΕΣΗ ΠΙΝΑΚΑ>

β) Η εκτέλεση των πιστώσεων του οικονομικού έτους αντιστοιχεί στις πληρωμές που πραγματοποιήθηκαν σε βάρος των αναληφθεισών πιστώσεων. Το μη εκκαθαρισθέν υπόλοιπο των αναλήψεων υποχρεώσεων μπορεί να μεταφερθεί στο επόμενο οικονομικό έτος. Οι πιστώσεις που δεν έχουν αναληφθεί μέχρι τα τέλη του οικονομικού έτους κατά γενικό κανόνα ακυρώνονται:

>ΘΕΣΗ ΠΙΝΑΚΑ>

Το σύνολο των πληρωμών που έγιναν βάσει των μεταφερθεισών πιστώσεων (7433000 ευρώ) και των πιστώσεων του οικονομικού έτους (61311000 ευρώ) ισούται με 68744000 ευρώ και αντιστοιχεί στο σύνολο των δαπανών που παρουσιάζονται στην κατάσταση εσόδων και δαπανών του οικονομικού έτους 2001.